b'\n_START_ARTICLE_\nTrippel DES\n_START_SECTION_\nForkortelser\n_START_PARAGRAPH_\nTrippel DES er ogs\xc3\xa5 kjent som TDES, 3DES eller, mer standardisert, TDEA (Triple Data Encryption Algorithm). Det er vanlig \xc3\xa5 bruke DES (standarden), for \xc3\xa5 referere til DEA (algoritmen). Det finnes ogs\xc3\xa5 varianter av TDES som bruker to forskjellige n\xc3\xb8kler (2TDES) og tre forskjellige n\xc3\xb8kler (3TDES).\n_START_SECTION_\nAlgoritme\n_START_PARAGRAPH_\nN\xc3\xa5r det ble kjent at en 56-bit n\xc3\xb8kkel som er brukt i DES ikke var nok for \xc3\xa5 effektivt hindre brute force angrep, s\xc3\xa5 ble TDES valgt som en enkel m\xc3\xa5te \xc3\xa5 \xc3\xb8ke n\xc3\xb8kkelrommet p\xc3\xa5, uten \xc3\xa5 m\xc3\xa5tte bytte til en ny algoritme. Bruken av tre steg er essensielt for \xc3\xa5 unng\xc3\xa5 meet-in-the-middle angrep, som p\xc3\xa5 sin side er meget effektive for \xc3\xa5 bryte dobbel DES kryptering. Legg merke til at DES ikke er en gruppe; om den hadde v\xc3\xa6rt det, s\xc3\xa5 ville TDES kontstruksjonen v\xc3\xa6rt lik \xc3\xa9n enkel DES operasjon, og ikke sikrere._NEWLINE_Den enkleste varianten av TDES fungerer som f\xc3\xb8lger: , hvor  er meldingsblokken som skal krypteres, og , , og  er DES n\xc3\xb8kler. Denne varianten er vanligvis kjent som EEE fordi alle tre DES operasjonene er krypteringer. For \xc3\xa5 forenkle interoperabilitet mellom DES og TDES, s\xc3\xa5 blir som regel det midterste trinnet byttet ut med dekryptering (EDE modi):  og p\xc3\xa5 den m\xc3\xa5ten kan en enkelt DES kryptering med n\xc3\xb8kkelen  bli representert som TDES-EDE med . Valget for dekryptering av det midterste trinnet p\xc3\xa5virker ikke sikkerheten i algoritmen.\n_START_SECTION_\nSikkerhet\n_START_PARAGRAPH_\nHovedsakelig har TDES med tre forskjellige n\xc3\xb8kler (3TDES) en n\xc3\xb8kkellengde p\xc3\xa5 168 bits: tre 56-bit DES n\xc3\xb8kler (med paritetsbits har 3TDES en total lagringslengde p\xc3\xa5 192 bits), men p\xc3\xa5 grunn av meet-in-the-middle angrep s\xc3\xa5 er den reelle sikkerheten bare p\xc3\xa5 112 bits. En variant, kalt to-n\xc3\xb8kkel TDES (2TDES), bruker k\xe2\x82\x81 = k\xe2\x82\x83, og reduserer derved n\xc3\xb8kkellengden til 112 bits, og lagringslengden til 128 bits. Denne metoden, derimot, er utsatt for enkelte angrep med utvalgte klartekster, eller angrep med kjente klartekster og har derfor bare f\xc3\xa5tt tildelt et sikkerhetsniv\xc3\xa5 p\xc3\xa5 80 bits._NEWLINE_Frem til 2005 s\xc3\xa5 har det beste kjente angrepet p\xc3\xa5 3TDES krevet omtrent 2\xc2\xb3\xc2\xb2 kjente klartekster, 2\xc2\xb9\xc2\xb9\xc2\xb3 steg, 2\xe2\x81\xb9\xe2\x81\xb0 enkle DES krypteringer og 2\xe2\x81\xb8\xe2\x81\xb8 hukommelse (referansen beskriver andre avveiinger mellom tid og hukommelse). Dette er for tiden ikke praktisk gjennomf\xc3\xb8rbart. Hvis en angriper \xc3\xb8nsker \xc3\xa5 finne en av mange kryptografiske n\xc3\xb8kler, s\xc3\xa5 finnes det et hukommelseseffektivt angrep som vil finne en av 2\xc2\xb2\xe2\x81\xb8 n\xc3\xb8kler, gitt at man har en h\xc3\xa5ndfull utvalgte klartekster per n\xc3\xb8kkel og omtrent 2\xe2\x81\xb8\xe2\x81\xb4 krypteringsoperasjoner. Dette angrepet er velegnet for parallellkj\xc3\xb8ring, og grenser til det som er praktisk gjennomf\xc3\xb8rbart, gitt at man har et milliardbudsjett og flere \xc3\xa5r p\xc3\xa5 seg for \xc3\xa5 utf\xc3\xb8re angrepet, selv om omstendighetene rundt selve gjennomf\xc3\xb8ringen vil v\xc3\xa6re begrenset.\n_START_SECTION_\nBruk\n_START_PARAGRAPH_\nTDES forsvinner sakte men sikkert fra vanlig bruk, som oftest erstattet av sin naturlige oppf\xc3\xb8lger, AES. Innenfor industrien for elektronisk betalingsformidling benyttes fortsatt 2TDES i stor utstrekning, og fremdeles utvikles og fremmes standarder basert p\xc3\xa5 denne (f.eks. EMV). Dette garanterer at TDES vil v\xc3\xa6re en aktiv kryptografisk standard langt inn i fremtiden._NEWLINE_Konstruksjonen av DES og dermed ogs\xc3\xa5 TDES lider av d\xc3\xa5rlig effektivitet i programvare. P\xc3\xa5 moderne prosessorer s\xc3\xa5 yter AES omtrent seks ganger raskere. TDES er bedre egnet \xc3\xa5 implementere i maskinvare, og det er absolutt p\xc3\xa5 det omr\xc3\xa5det TDES brukes i dag (f.eks. VPN bokser og mobiltelefoner), men selv der viser AES seg \xc3\xa5 v\xc3\xa6re mer effektiv. AES har betraktelig h\xc3\xb8yere sikkerhetsmargin ved \xc3\xa5 ha st\xc3\xb8rre blokkst\xc3\xb8rrelse, potensielt lengre n\xc3\xb8kler, og frem til 2010, ingen kjente vellykkede kryptoanalytiske angrep.'